Versija Nr. 1
					Pirkimo sąlygų 4 priedas „Sutarties projektas“ 

[bookmark: _Hlk159329945]ELEKTROMOBILIŲ ĮKROVIMO PRIEIGŲ ĮRENGIMO ROKIŠKIO RAJONE
PIRKIMO SUTARTIS 

2026 m. _______________ d. Nr. DS-_____ 
Rokiškis

Rokiškio rajono savivaldybės administracija, juridinio asmens kodas 188772248, kurios registruota buveinė yra Sąjūdžio a. 1, Rokiškis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama .........................., veikiančio pagal savivaldybės administracijos nuostatus (toliau – Užsakovas), ir ………………………….., juridinio asmens kodas ……………, kurio registruota buveinė yra …………………………………………………, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama………..........., veikiančio pagal ………………………………….. (toliau – Rangovas), toliau kartu šioje pirkimo-pardavimo sutartyje vadinami „Šalimis“, o kiekvienas atskirai – „Šalimi“, sudarė šią pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

I. SUTARTIES OBJEKTAS

1.1. Pirkimo objektas – elektromobilių įkrovimo prieigų įrengimas Rokiškio rajone, (įskaitant jų visus funkcionavimui reikalingus komponentus) įsigijimas, montavimas ir techninis aptarnavimas, kuris apima (toliau – darbai):
1.1.1. stotelių įsigijimą, jų tiekimą, montavimą ant savivaldybės administracijai priklausančių pastatų sienų ir prijungimą prie elektros šaltinio, įdiegimą, bandymą, techninį aptarnavimą ir pilną remontą garantiniu laikotarpiu; 
1.1.2. visų reikalingų medžiagų, įrankių, įrangos ir kt. transportavimą ir kitų darbų, būtinų 1.1.1. papunktyje numatytam veiklos įgyvendinimui, atlikimą.
1.2. Darbai atliekami vadovaujantis technine specifikacija, kuri pateikta sutarties priede.
1.3. Elektromobilių įkrovimo stotelės turi atitikti keliamus reikalavimus, nurodytus techninėje specifikacijoje.
14. Darbų atlikimo vieta – Rokiškio rajono savivaldybės ir Rokiškio rajono seniūnijų administracijos pastatai.

II. DARBŲ KAINA IR ATSISKAITYMAS

2.1. Sudaroma fiksuotos kainos sutartis. Sutarties kaina __________ Eur (su PVM) (žodžiais). 
2.2. Sutarties galiojimo laikotarpiu, pasiūlyme nurodyta kaina negali būti keičiama, išskyrus 2.3 punkte nustatytą atvejį. Numatytas kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.
2.3. Sutarties kaina peržiūrima pasikeitus PVM tarifui. Už darbus, atliktus po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Rangovo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Rangovas turi įvertinti teikdamas pasiūlymą ir tokiu atveju kaina su PVM nebus keičiama.
2.4. Mokėjimai atliekami eurais į Rangovo nurodytą banko sąskaitą pagal sąskaitą faktūrą. 
2.5. Už darbus atsiskaitoma pateikus atliktų darbų aktą ir sąskaitą faktūrą per 30 kalendorinių dienų nuo sąskaitos faktūros gavimo datos. 
2.6. Rangovas sąskaitą faktūrą privalo pateikti naudojantis Sąskaitų administravimo bendrąja informacine sistema (SABIS). 
2.7. Tiesioginio atsiskaitymo su Rangovo pasitelkiamais subrangovais galimybės gali būti įgyvendinamos šia tvarka:
2.7.1. Subrangovas norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Rangovo sudarymą. Trišalė sutartis turi būti sudaryta ne vėliau kaip iki Užsakovo atsiskaitymo su subrangovu. Trišalėje sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subrangovu tvarka, atsižvelgiant į šioje sutartyje nustatytus reikalavimus;
2.7.2. Užsakovas ne vėliau kaip per 3 (tris) darbo dienas nuo Sutarties 2.7.1 punkte nurodytos informacijos gavimo dienos raštu informuoja subrangovus apie tiesioginio atsiskaitymo galimybę;
2.7.3. Subrangovas, prieš pateikdamas sąskaitą faktūrą Užsakovui, turi ją suderinti su Rangovu. Suderinimas laikomas tinkamu, kai subrangovo išrašytą sąskaitą faktūrą raštu patvirtina atsakingas Rangovo atstovas, kuris nurodytas trišalėje sutartyje. Užsakovo atlikti mokėjimai subrangovui pagal jo pateiktą sąskaitą faktūrą atitinkamai mažina sumą, kurią Užsakovas turi sumokėti Rangovui pagal šią sutartį. Tiekėjas, išrašydamas ir pateikdamas sąskaitą faktūrą Užsakovui, atitinkamai į jas neįtraukia subrangovo tiesiogiai Užsakovui pateiktų ir Rangovo patvirtintų sumų;
2.7.4. Tiesioginis atsiskaitymas su subrangovu neatleidžia Rangovo nuo jo prisiimtų įsipareigojimų numatytų šioje sutartyje. Nepaisant nustatyto galimo tiesioginio atsiskaitymo su subrangovu, Rangovui šia sutartimi numatytos teisės, pareigos ir kiti įsipareigojimai nepereina subrangovui;
2.7.5.  Atsiskaitymai su subrangovu atliekami trišalėje sutartyje nustatytomis kainomis, bet neviršijant šioje sutartyje nustatytų kainų. Jei dėl tiesioginio atsiskaitymo su subrangovu faktiškai nesutampa Rangovo ir subrangovo nurodytos faktiškai mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita.

III. DARBŲ ATLIKIMO TERMINAI IR SUTARTIES GALIOJIMAS

3.1. Sutartis įsigalioja po jos pasirašymo ir galioja iki visiško įsipareigojimų įvykdymo.
3.2. Stotelių montavimo darbai privalo būti atlikti iki 2026 metų vasario 20 d., pateikiant atliktų darbų perdavimo-priėmimo aktą, sąskaitą faktūrą, visą dokumentaciją apie panaudotas medžiagas ar įrangą, įrodančią jų atitiktį techninei specifikacijai, suteiktą garantiją ir instrukciją lietuvių kalba.

IV. UŽSAKOVO TEISĖS IR PAREIGOS

4.1. Užsakovas turi teisę bet kuriuo metu tikrinti darbų eigą ir kokybę, Rangovo tiekiamų medžiagų kokybę, medžiagų naudojimą, o pastebėjęs nukrypimus nuo sutarties sąlygų, bloginančius darbų rezultato kokybę, ar kitus trūkumus, nedelsiant apie tai pranešti Rangovui.
4.2. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų darbų atlikimo vietoje. 
4.3. Rangovui tinkamai atlikus darbus, Užsakovas privalo sumokėti Sutarties kainą.
4.4. Užsakovas, nustatęs darbų trūkumus ar kitokius nukrypimus nuo Sutarties po darbų perdavimo-priėmimo, jei tie trūkumai ar nukrypimai negalėjo būti nustatyti perimant darbą (paslėpti trūkumai arba atsiradę garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
[bookmark: _Hlk204585875]4.5. Užsakovas turi teisę prašyti Rangovo pateikti informaciją ir (ar) dokumentus, kurie įrodytų Rangovo aplinkosaugos reikalavimų, numatytų Sutarties 5.1.9 punkte laikymąsi.

V.	RANGOVO TEISĖS IR PAREIGOS

5.1. Rangovas įsipareigoja:
5.1.1. per 5 darbo dienas nuo sutarties pasirašymo, pateikti prie kiekvieno pastato atskirai įrengiamų stotelių lokalines sąmatas, kuriose išskirti atskiri darbai (pvz. stotelės įrengimas, kabelio įrengimas, automatų montavimas ir pan.);
5.1.2. atlikti darbus pagal sutartį, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, darbų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
5.1.3. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Rangovui užbaigti darbus nustatytais terminais;
5.1.4. perduoti Užsakovui visus rezultatus ir su jais susijusias teises, įgytas vykdant sutartį, įskaitant autorines ir kitas intelektinės ar pramoninės nuosavybės teises;
5.1.5. jei sutartyje nenustatyta kitaip, Rangovas garantuoja nuostolių atlyginimą Užsakovui dėl bet kokių reikalavimų, kylančių dėl autorių teisių, licencijų, brėžinių kaip numatyta sutartyje, išskyrus atvejus, kai toks pažeidimas atsiranda dėl Užsakovo kaltės;
5.1.6. užtikrinti, kad sutarties sudarymo momentu ir visą jos galiojimo laikotarpį Rangovo darbuotojai turėtų reikiamą kvalifikaciją ir patirtį, reikalingą norint atlikti darbus;
5.1.7. Užsakovui raštu paprašius grąžinti visus iš Užsakovo gautus, sutarčiai vykdyti reikalingus dokumentus;
5.1.8. apmokyti eksploatuoti stotelę bent 2 (du) Užsakovo darbuotojus, dirbančius pastate, kuriame įrengta įkrovimo stotelė;
5.1.9. viso garantinio laikotarpio metu Tiekėjas turi užtikrinti stotelių garantinį aptarnavimą, reikalingą nenutrūkstamai stotelių veiklai;
[bookmark: _Hlk204586946]5.1.10. taikyti aplinkos apsaugos priemonių įgyvendinimą vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.4.1 papunkčiu, t. y. siekti sunaudoti mažiau gamtos išteklių:
5.1.10.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentaciją pateikti elektroniniu formatu. Išimtiniais atvejais su Sutarties vykdymu susiję dokumentai, gali būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Aprašo 2 priedo 1.1 ir 1.2 papunkčiuose;
5.1.10.2. vienu kartu atlikti maksimalų užsakytų darbų kiekį;
5.1.10.3. pasirinkti optimalius maršrutas Rangovo darbuotojų atvykimui į darbų atlikimo vietą.

VI. SUSIRAŠINĖJIMAS

6.1. Sutarties šalys susirašinėja lietuvių kalba. Visi pranešimai, sutikimai ir kitas susižinojimas, kuriuos šalis gali pateikti pagal šią sutartį, bus laikomi galiojančiais ir įteiktais tinkamai, jeigu yra asmeniškai pateikti kitai šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), kuriuos nurodė viena šalis, pateikdama pranešimą: 
	
	Už sutarties vykdymą paskirtas Užsakovo atstovas
	Už sutarties vykdymą paskirtas Rangovo atstovas

	Vardas, pavardė
	
	

	Adresas
	
	

	Telefonas
	
	

	El. paštas
	
	


6.2. Jei pasikeičia šalies adresas ir/ar kiti duomenys, tokia šalis turi informuoti kitą šalį ne vėliau kaip per penkias darbo dienas po tokio pakeitimo. Jei šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos šalies veiksmai, atlikti remiantis paskutiniais žinomais jai duomenimis, prieštarauja sutarties sąlygoms arba ji negavo jokio pranešimo, išsiųsto pagal tuos duomenis.
6.3.  Už sutarties ir jos pakeitimų paskelbimą atsakingas Saulius Matiukas, Viešųjų pirkimų skyriaus vyriausiasis specialistas viešiesiems pirkimams.

VII. ŠALIŲ ATSAKOMYBĖ

	7.1. Neatlikus apmokėjimo nustatytais terminais, Rangovo pareikalavimu, Užsakovas privalo sumokėti jam už kiekvieną uždelstą dieną 0,03 % (tris šimtąsias procento) delspinigių nuo laiku neapmokėtos sumos.
	7.2. Jei Rangovas dėl savo kaltės neatlieka darbų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,03 % (trijų šimtųjų procento) dydžio delspinigius nuo neatliktų darbų kainos už kiekvieną termino praleidimo dieną, neviršijant 10 % (dešimt procentų) bendros sutarties kainos.
	7.3. Jei apskaičiuoti delspinigiai viršija 10 % (dešimt procentų) bendros sutarties kainos, Užsakovas gali, prieš tai raštu įspėjęs Rangovą:
	7.3.1. išskaičiuoti delspinigių sumą iš Rangovui mokėtinų sumų;
	7.3.2. nutraukti sutartį.

VIII. SUBRANGOVAI IR SUBRANGOVŲ KEITIMO TVARKA

/Jei sutartyje numatytų darbų atlikimui Rangovas pasitelks subrangovus, 8.1 punkte nurodo:/
	8.1. Sutartyje numatytų darbų įvykdymui Rangovas pasitelks šiuos subrangovus (toliau - subrangovai):
	8.1.1. (teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), (išvardinti subrangovui priskirtų vykdyti darbų pagal šią sutartį sąrašus) darbų atlikimui.
	8.2. Sutarties vykdymo metu Rangovas, raštu kreipęsis į Užsakovą ir gavęs raštišką jo sutikimą, gali keisti subrangovą (-us), nurodytus šios sutarties  8.1 punkte.
	8.3. Subrangovų pakeitimas įforminamas abiejų šalių papildomu susitarimu prie sutarties per 10 (dešimt) darbo dienų nuo Užsakovo raštiško sutikimo išsiuntimo Rangovui datos.
8.4. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Rangovas taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.   

IX. PAPILDOMI DARBAI

9.1. Užsakovas, esant būtinybei, įsigis papildomų darbų arba neatliks kai kurių Sutartyje numatytų statybos darbų. Papildomi darbai – sutartyje nenumatyti, tačiau tiesiogiai su Sutartyje numatytais statybos darbais susiję ir būtini sutarčiai įvykdyti (užbaigti) statybos darbai. Neatliekami darbai – statybos darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio statybos darbų vykdymas netikslingas.
9.2. Sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.
9.3. Papildomi arba nevykdomi darbai galimi esant vienai iš šių priežasčių:
9.3.1. kai aiškiai įrodomi praleidimai, netikslumai ar klaidos Užsakovo reikalavimuose, kurių Rangovas pagrįstai negalėjo numatyti;
9.3.2. kai atsiranda būtinas poreikis atsisakyti Sutartyje numatyto darbo;
9.3.3. kai būtina atlikti papildomą, dėl nenumatytų aplinkybių atsiradusį darbą, be kurio Rangovas negali tinkamai įvykdyti Sutarties.
9.4. Papildomų ar nevykdomų darbų būtinumas pagrindžiamas dokumentais, pvz. susirinkimo protokolais, keičiamų darbų aktais, brėžiniais ar kitais dokumentais.
9.5. Papildomų darbų kaina nustatoma:
9.5.1. pritaikant Rangovo pateiktoje lokalinėje sąmatoje nurodytus darbų įkainius;
9.5.2. jei įmanoma, išskaičiuojant kainos dalį iš Sutartyje numatyto įkainio;
9.5.3. pritaikant Sutartyje numatytus panašių darbų įkainius;
9.5.4. apskaičiuojant statybos darbų sąmatų skaičiavimo programomis.
9.6. Rangovas gali pradėti vykdyti papildomus darbus Užsakovui patvirtinus papildomų darbų ar jų pakeitimo aktą. Dėl papildomų darbų atlikimo pasirašomas papildomas susitarimas, kuris laikomas sudėtine Sutarties dalimi.
9.7. Papildomų darbų apmokėjimui Rangovas atliktų darbų aktuose ar pažymose apie atliktus darbus turi nurodyti atliktų papildomų ir (ar) neatliekamų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus papildomų darbų įsigijimą pagrindžiančius dokumentus.

X. NENUGALIMOS JĖGOS APLINKYBĖS

10.1. Nenugalima jėga – nepaprastos aplinkybės, kurių negalima numatyti ar išvengti nei kuriomis nors priemonėmis pašalinti (karai, stichinės nelaimės, epidemijos, gaisrai, valstybinės valdžios, savivaldybės ar valdymo organų veiksmai, streikai ir t. t.).
10.2. Nė vienai iš šios sutarties šalių netaikomos nuobaudos už sutarties vykdymą ne laiku, jei to priežastis bus nenugalima jėga.
10.3. Sutarties šalis, kuri dėl šiame punkte nurodytų aplinkybių negali vykdyti prisiimtų įsipareigojimų, privalo per 5 (penkias) dienas, kai sužinojo apie šias aplinkybes, išsiųsti raštišką pranešimą apie tai kitai šaliai.
10.4. Pasibaigus nenugalimos jėgos veikimui, šalys privalo įvykdyti visus turtinius ir kitus įsipareigojimus viena kitos atžvilgiu.
10.5. Abi šalys turi teisę vienašališkai nutraukti sutartį, jeigu dėl nenugalimos jėgos negali vykdyti savo įsipareigojimų.

XI. BAIGIAMOSIOS NUOSTATOS

11.1. Bet kokius ginčus, prieštaravimus ar pretenzijas, kylančias arba susijusias su šia sutartimi ar jos pažeidimu, nutraukimu ar negaliojimu, šalys sprendžia derybų keliu. Jei ne vėliau kaip per 15 (penkiolika) kalendorinių dienų nuo vienos šios šalies raštiško kreipimosi į kitą šios sutarties šalį dėl ginčo išsprendimo, sutarties šalys ginčo neišsprendžia derybų būdu, tai ginčas sprendžiamas Lietuvos Respublikos teisės aktų nustatyta tvarka.
11.2. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.
11.3. Šios sutarties termino pasibaigimas ar jos nutraukimas prieš terminą neturi įtakos tokioms šios sutarties nuostatoms, kurios, kaip kad numatyta šioje sutartyje, lieka galioti ir po šios sutarties pasibaigimo ar nutraukimo. Atskirų šios sutarties dalių (punktų) negaliojimas neturi įtakos kitų šios sutarties dalių (punktų) galiojimui.
11.4. Sutartis, jai nepasibaigus, gali būti nutraukta Užsakovo ir Rangovo bendru raštišku susitarimu. 
11.5. Užsakovas turi teisę nutraukti sutartį, jeigu Rangovas nevykdo savo įsipareigojimų pagal šią sutartį. Rangovas turi teisę gauti atlyginimą už atliktų darbų dalį sutartyje nustatytomis kainomis. Užsakovas turi pateikti raštišką pranešimą apie sutarties nutraukimą. Sutartis laikoma nutraukta nuo to momento, kai Rangovas gauna raštišką pranešimą apie nutraukimą.
11.6. Bet kokie pranešimai ar prašymai, kurių reikalaujama ir kuriuos leidžiama pateikti pagal šią sutartį, pateikiami raštu. Laikoma, kad toks pranešimas ar prašymas yra tinkamai pateiktas, kai jis pristatomas šaliai asmeniškai pasirašytinai arba išsiunčiamas registruotu laišku su įteikimo patvirtinimu šioje sutartyje nurodytu šalies adresu.
11.7. Visi šioje sutartyje neaptarti klausimai sprendžiami pagal Lietuvos Respublikos teisės aktų nuostatas. Esant prieštaravimų tarp šios sutarties ir Lietuvos Respublikos teisės aktų nuostatų, taikomos pastarųjų nuostatos.

XII. KITOS NUOSTATOS 

12.1. Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba sutartis pasirašyta naudojantis saugiu elektroniniu parašu. 
12.2. Šiuo šalys patvirtina, kad sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
12.3. SUTARTIES PRIEDAS. Techninė specifikacija.

